CELEX: 62013CN0656
Language: hr
Date: 2013-12-12 00:00:00
Title: Predmet C-656/13: Zahtjev za prethodnu odluku koji je 12. prosinca 2013. uputio Nejvyšší soud České republiky (Češka Republika) — L protiv M, R i K

22.3.2014   
            
            
               HR
            
            
               Službeni list Europske unije
            
            
               C 85/11
            
         Zahtjev za prethodnu odluku koji je 12. prosinca 2013. uputio Nejvyšší soud České republiky (Češka Republika) — L protiv M, R i K
   (Predmet C-656/13)
   2014/C 85/19
   Jezik postupka: češki
   
      Sud koji je uputio zahtjev
   
   Nejvyšší soud České republiky
   
      Stranke glavnog postupka
   
   
      Tužitelj: L
   
      Druge stranke u postupku: M, R i K
   
      Prethodna pitanja
   
   
               1.
            
            
               Treba li se članak 12. stavak 3. Uredbe Vijeća (EZ) br. 2201/2003 (1) od 27. studenoga 2003. o nadležnosti, priznavanju i izvršenju sudskih odluka u bračnim sporovima i u stvarima povezanim s roditeljskom odgovornošću, kojom se stavlja izvan snage Uredba (EZ) br. 1347/2000 (u daljnjem tekstu: Uredba Bruxelles II bis), tumačiti na način da se njime uspostavlja nadležnost u postupcima koji se tiču roditeljske odgovornosti čak i kada nisu u tijeku drugi povezani postupci (to jest, „postupci osim onih iz stavka 1.”)?
               U slučaju potvrdnog odgovora na pitanje 1:
            
         
               2.
            
            
               Treba li se članak 12. stavak 3. Uredbe Bruxelles II bis tumačiti na način da se pod izričitim prihvatom ili prihvatom danim na neki drugi nedvosmisleni način također podrazumijeva situacija u kojoj stranka koja nije pokrenula postupak podnese zasebni zahtjev za pokretanje postupka u istom predmetu, ali neposredno nakon izvršenja prve radnje koja se od nje zahtijeva uloži prigovor nenadležnosti suda u postupku koji je prethodno pokrenut na zahtjev druge stranke?
            
         
      (1)  SL L 388, str. 1., (SL, posebno izdanje na hrvatskom jeziku, poglavlje 19., svezak 3., str. 133.).